
Ε Ρ Ω Τ Η Σ Η
Προς
Κυρία Υπουργό Εργασίας, Κοινωνικής Ασφάλισης και Κοινωνικής Αλληλεγγύης
Κύριο Υπουργό Εσωτερικών

ΘΕΜΑ: «Παράταση του προγράμματος κοινωφελούς εργασίας για τους μικρούς και νησιωτικούς δήμους που δεν έχουν προσωπικό»

Κυρία Υπουργέ,
Κύριε Υπουργέ,

Όπως γνωρίζετε, οι μικροί και νησιωτικοί δήμοι στερούνται του αναγκαίου προσωπικού για να λειτουργήσουν στοιχειωδώς και να προσφέρουν υπηρεσίες στους πολίτες.
Ενδεικτικές είναι οι περιπτώσεις των Δήμων Λειψών, Κάσου, Καρπάθου, Πάτμου, Αγαθονησίου, Αστυπάλαιας, Χάλκης, Νισύρου, Σύμης και Τήλου.
Οι συμβασιούχοι κοινωφελούς εργασίας στους μικρούς νησιωτικούς δήμους, βοήθησαν να καλυφθούν κάποιες από τις ανάγκες που υπήρχαν σε νευραλγικές υπηρεσίες.
Το πρόβλημα, όμως, είναι ότι η σύμβαση αυτών των ανθρώπων, λήγει σε ένα μήνα από τώρα και συγκεκριμένα στις 8 Ιουνίου.
Αυτό σημαίνει ότι οι μικροί νησιωτικοί δήμοι θα μείνουν χωρίς προσωπικό στην έναρξη της τουριστικής περιόδου, που χαρακτηρίζεται από αυξημένες ανάγκες και επιβάλλει την καλύτερη δυνατή προετοιμασία των νησιωτικών προορισμών.
Η κυβέρνηση οφείλει να δει με ιδιαίτερη προσοχή το πρόβλημα που θα δημιουργηθεί στους μικρούς και νησιωτικούς δήμους που στερούνται προσωπικό και να προχωρήσει στην παράταση των συμβάσεων των εργαζομένων στα προγράμματα κοινωφελούς εργασίας σε αυτούς τους Δήμους.
Άλλωστε, ανάλογη παράταση δόθηκε και για όσους απασχολούνται στο πρόγραμμα για την αντιπυρική προστασία, αλλά και στους απασχολούμενους στο πρόγραμμα ασύλου και διαχείρισης προσφυγικών ροών.

Κατόπιν των ανωτέρω
Ερωτώνται η Κυρία και ο Κύριος Υπουργοί

1. Εάν προτίθενται να προχωρήσουν στην παράταση του προγράμματος κοινωφελούς εργασίας ειδικά για τους μικρούς και νησιωτικούς δήμους, που στερούνται του αναγκαίου προσωπικού.


Ο Ερωτών Βουλευτής

Μάνος Κόνσολας
Βουλευτής Δωδεκανήσου

